Бібліятэка… Такое знаёмае і блізкае ўсім слова. А яшчэ яе называюць “скарбніцай думак”, “храмам кнігі”, “кнігасховішчам мудрасці”, “аптэкай для душы”… З глыбокай старажытнасці, на працягу стагоддзяў бібліятэкі служылі людзям. І на сённяшні дзень застаюцца цэнтрамі інфармацыі і асветы. Бо менавіта кнігі – гэта памяць чалавецтва, у іх – наша гісторыя, у іх – адкрыцці, веды і вопыт пакаленняў. Яны напаўняюць розум добрымі і глыбокімі думкамі і узвышаюць душы.